CELEX: C2006/022/39
Language: sl
Date: 2006-01-28 00:00:00
Title: Zadeva T-418/05: Tožba, vložena  9. novembra 2005  — Investire Partecipazioni proti Komisiji

28.1.2006   
            
            
               SL
            
            
               Uradni list Evropske unije
            
            
               C 22/21
            
         Tožba, vložena 9. novembra 2005 — Investire Partecipazioni proti Komisiji
   (Zadeva T-418/05)
   (2006/C 22/39)
   Jezik postopka: italijanščina
   Stranke
   
      Tožeča stranka: Investire Partecipazioni S.p.A (Italija) (Zastopnika: Gian Michele Roberti in Alessandra Franchi, avvocati)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti Odločbe Komisije z dne 11. avgusta 2005, št. 08405 in dopolnilne Odločbe z dne 23. avgusta 2005, št. 08720;
            
         
               —
            
            
               podredno, razglasitev, da se črka B, točka 12, in črka C, točka 2, preglednice št. 19, priloženega Odločbi Komisije z dne 23. aprila 1997 (97/322/ES), na podlagi člena 241 ES ne uporabita in sta nezakoniti.
            
         
               —
            
            
               naložitev plačila stroškov postopka Komisiji.
            
         Tožbeni razlogi in bistvene trditve
   Obravnavana tožba se nanaša na udeležbo sklada tveganega kapitala v gospodarski družbi (Sys S.p.A), s katerim naj bi slednja uresničila naložbo na območju, ki izpolnjuje pogoje v okviru Cilja 2. S tožbo družba Investire Partecipazioni S.p.A Sodišču prve stopnje predlaga razglasitev ničnosti Odločbe Komisije z dne 11. avgusta 2005, št. 08405, ki zadeva dokončno stališče o finančnem popravku Komisije v smislu člena 24 Uredbe (EGS) št. 4253/88 (1), v zvezi z ukrepom 1.5 Enotnega programskega dokumenta za Piemont, Cilj 2 (1997-1999) — Sklad tveganega kapitala za naložbo v družbo Sys S.p.A — in dopolnilne Odločbe z dne 23. avgusta 2005, št. 08720. Iz teh dveh odločb izhaja, da prispevek Skupnosti, ki se ne prizna, znaša 542.277,6 evrov, kar ustreza deležu Skupnosti pri udeležbi sklada tveganega kapitala v družbi Sys.
   V podporo svojim predlogom, tožeča stranka uveljavlja naslednje razloge:
   
               —
            
            
               prvič, Investire Partecipazioni S.p.A trdi, da je Komisija pri sprejetju izpodbijanih odločb očitno nepravilno presodila dejstva in uporabila pravo. Dejansko je nepravilno ocenila dejstva, ki zadevajo naložbo v družbo Sys S.p.A in je nepravilno uporabila zadevno zakonodajo, in sicer še posebej preglednico št. 19 o odhodkih, ki se priznajo v okviru Strukturnega sklada „Finančno-tehnični ukrepi: Skladi tveganega kapitala“, ki je priložen Odločbi Komisije z dne 23. aprila 1997 (2), in člen 24 Uredbe 4253/88. Posebej je s tem v zvezi treba poudariti, da je družba Sys dejansko sprejela ukrepe, ki so bili nesporno primerni in neposredno namenjeni za izgradnjo operativnega omrežja na območju Cilja 2.
            
         
               —
            
            
               drugič, tožeča stranka trdi, da je Komisija s sprejetjem izpodbijane odločbe kršila načelo dobrega finančnega poslovodenja, ki je določeno v členu 274 ES in v členu 24 Uredbe 4253/88.
            
         
               —
            
            
               podredno, če bi se štelo, da je razlaga zakonodaje s strani Komisije pravilna, Investire Partecipazioni S.p.A trdi, da odločbe, ki so predmet tega postopka v vsakem primeru pomenijo kršitev splošnih načel pravne varnosti, zaupanja v pravo in sorazmernosti v zvezi z ravnanjem in zavzemanjem stališč v fazi upravljanja Sklada Piemont glede razlage sporne ureditve, tako s strani regije Piemont, kot tudi s strani institucije Skupnosti.
            
         
      (1)  Uredba Sveta (EGS) št. 4256/88 z dne 19. decembra 1988 o načinu izvajanja Uredbe (EGS) št. 2052/88 o ciljih Strukturnih skladov in njihovi učinkovitosti in o usklajevanju njihovih dejavnosti med seboj in z dejavnostmi Evropske investicijske banke in ostalimi obstoječimi finančnimi inštrumenti (UL L 374, 31.12.1988, str. 1).
   
      (2)  Odločba Komisije z dne 23. aprila 1997 o spremembi Odločbe o odobritvi razvojnih okvirov Skupnosti, enotnih programskih dokumentov in programov v okviru pobude Skupnosti, ki so bili sprejeti v zvezi z Italijo (UL L 146, 5.6.1997, str. 11).